Marsspunane

Marsspunane on sünteetiline punane ooker, värvipigment, mis on koostiselt raudoksiid Fe2O3 ja mille värvus varieerub sarlakpunasest kastanpruunini. Võimalik saada ka marsskollase põletamisel.

Värvainete indeksis on marsspunase tähisteks PR 101 (Pigment Red 101) ja 77491.

Esmakordselt sünteesiti marsspunane 18. sajandil.

Omadused 
Nagu kõik marssvärvid, on marsspunane poolläbipaistev keskmise katvusega pigment, hästi värvi andev ja valguskindel. Sobib kõigi pigmentide ja sideainetega, õlivärvina kuivab keskmiselt kiiresti. Värvus varieerub ja vastavalt värvusele on turustatud marsspunast ajaloolistelt looduslikelt pigmentidelt laenatud väga erinevate nimede all, nagu veneetsiapunane, inglispunane, caput mortuum, pozzuoli punane, punane ooker jne. Eestis on maalrivärvi pigmentidena marsspunastest müügil raudoksiidoranž ja raudoksiidpunane, mida müüja eristab naturaalsetest punastest muldadest.

Vaata ka 
 Faluni punane

Viited

Välislingid 
 Marsspunane kunsti- ja konserveerimismaterjalide andmebaasis CAMEO
 Evolving Earth: The History of Iron Oxides and Modern Earth Colors. – Gamblin Colors (blogi)
 Vasari Colors marsspunase värvinäidis

Anorgaanilised pigmendid